Source: https://www.anyanyelvunkert.sk/torveny/154/1994
Timestamp: 2019-11-22 05:20:52
Document Index: 32887585

Matched Legal Cases: ['bíróság ', 'bíróság ', 'bíróság ', 'bíróság ', '§ 2015', '§ 4', '§ 49']

154/1994 | Anyanyelvünkért Polgári Társulás
154/1994. sz.
(1994. május 27.)
A törvény célja az anyakönyvvezetésnek és ezzel kapcsolatosan a természetes személyek jogainak és kötelességeinek, valamint a közhatalmi szervek feladatainak jogi szabályozása.
Az anyakönyv fogalma
Az anyakönyv a Szlovák Köztársaság területén született, házasságot kötött vagy elhalálozott természetes személyek, valamint a külföldön született, házasságot kötött vagy elhalálozott szlovák állampolgárok személyi állapotáról vezetett állami nyilvántartás.
Ha e törvény másként nem rendelkezik [21.§, 23.§ (6) bek.], az anyakönyvbe a születés, a házasságkötés, a haláleset adatait, valamint a személyi állapot megállapítása és ellenőrzése szempontjából meghatározó tények adatait jegyzik be, ilyenek főként az örökbefogadással, a szülőség megállapításával, a házasság felbontásával kapcsolatos adatok (a továbbiakban: “anyakönyvi esemény”). Az anyakönybe a Szlovák Köztársaság területén bekövetkezett anyakönyvi eseményeket, valamint a Szlovák Köztársaság állampolgárát érintő, külföldön bekövetkezett anyakönyvi eseményeket kell bejegyezni.1)
Az anyakönyvet a születési, a házassági és a halotti anyakönyv alkotja. A születési anyakönyvet és a halotti anyakönyvet településenként vezetik; a házassági anyakönyv esetében az anyakönyvi hivatal illetékességi területén egy közös anyakönyvet vezetnek.
Az anyakönyv közokirat.
Közokirat továbbá a születési anyakönyvi kivonat, a házassági anyakönyvi kivonat és a halotti anyakönyvi kivonat (a továbbiakban: “anyakönyvi kivonat”), egyes anyakönyvi adatokról kiállított hatósági bizonyítvány és a teljes adattartalmú anyakönyvi másolat.
Az anyakönyvi kivonat az anyakönyvezett személyre vonatkozó, e törvény szerinti anyakönyvi adatokat a kiállítás napján érvényes állapotnak megfelelően tartalmazza.
Az anyakönyvi adatokról kiállított hatósági bizonyítvány azokat az adatokat tartalmazza, amelyek az anyakönyvi bejegyzéssel érintett természetes személy valamely jogi igényének érvényesítéséhez szükségesek.
Az anyakönyvi másolat az anyakönyvben bejegyzett minden adatot eredeti és módosított formában is tartalmazza.
Közhatalmi szerv előtti eljárásban - amennyiben annak döntése anyakönyvi bejegyzés, adatmódosítás vagy adattörlés alapját képezi - csak három hónapnál nem régebbi anyakönyvi kivonat használható.
Az anyakönyvet államigazgatási feladatként a község, Pozsonyban, a Szlovák Köztársaság fővárosában, valamint Kassa városában a városrész vezeti, az anyakönyvet vezető települések jegyzéke a mellékletben található (a továbbiakban: „anyakönyvi hivatal”). Az egyes anyakönyvi hivatalok illetékességi területét a Szlovák Köztársaság Belügyminisztériuma (a továbbiakban: „minisztérium“) által kiadott jogszabály határozza meg.
Az anyakönyvet a hivatal egy példányban vezeti. Bejegyzésre írásbeli bejelentés alapján kerül sor, a születési anyakönyvi bejegyzések a szülő szóbeli bejelentése alapján is teljesíthetők.
Minden születési, házassági és halotti anyakönyvhöz betűrendes nyilvántartást kell vezetni.
Az anyakönyvek az adott anyakönyvet vezető anyakönyvi hivatalban kerülnek elhelyezésre. Az utolsó születési, házassági és halotti anyakönyvi bejegyzést követő 100 év elteltével az anyakönyveket a hivatal az illetékes állami levéltárnak adja át.1a)
Az anyakönyv vezetése a minisztérium által kiadott, előre összefűzött nyomtatványokon történik.
Az anyakönyvbe a bejegyzések csak az anyakönyvi hivatal székhelyén található hivatali helyiségben teljesíthetőek.
Az elektronikus anyakönyv
Az elektronikus anyakönyv specializált portál,1b) az itt közzétett elektronikus űrlapok kitöltésével és minősített elektronikus aláírással történő ellátásával a Szlovák Köztársaság állampolgára, a Szlovák Köztársaság területén bejelentett lakcímmel rendelkező vagy menedékjogot élvező külföldi igénybe veheti az anyakönyvi hivatalok, a minisztérium és a járási hivatalok bizonyos elektronikus anyakönyvi szolgáltatásait;1c) az elektronikus anyakönyv egyben informatikai rendszer,1d) amely elektronikus adatgyűjtésre, -tárolásra, -kezelésre és -közlésre szolgál, és biztosítja a közhatalmi szervek között megvalósuló, anyakönyvekkel kapcsolatos elektronikus kommunikációt. Az elektronikus anyakönyvi rendszert a minisztérium kezeli és üzemelteti.
Az elektronikus anyakönyvi hatósági eljárásokra a közhatalmi szervek elektronikus formában történő hatáskörgyakorlásáról szóló jogszabály rendelkezései vonatkoznak, feltéve, hogy jelen törvény másként nem rendelkezik. Az anyakönyvi hivatalok, a minisztérium és a járási hivatalok az elektronikus anyakönyvi hatósági eljárások során az elektronikus anyakönyvet kötelesek használni. A bíróságok és egyéb állami szervek, az orvosok, valamint az egyházak és vallási közösségek (a továbbiakban: „egyház“) szervei az elektronikus anyakönyvi hatósági eljárások során az elektronikus anyakönyvet használják.
Az elektronikus anyakönyv a 19. § (1), (2) és (5) bekezdése szerinti adatokat és azon okiratokat tartalmazza elektronikus formában, amelyek az anyakönyvi bejegyzéshez, az utólagos bejegyzéshez, az utólagos feljegyzéshez vagy ezek módosításához alapul szolgálnak.
A (3) bekezdés szerinti adatok mindaddig hiánytalannak és a valóságnak megfelelőnek tekintendők, amíg ennek az ellenkezője be nem bizonyosodik. Az elektronikus anyakönyvbe bejegyzést teljesítő közhatalmi szerv felelős az általa bejegyzett adatok hiánytalanságáért és helytállóságáért.
A 18. §-ban feltüntetett személy bármelyik anyakönyvi hivatalnál igényelheti, hogy számára az elektronikus anyakönyvből anyakönyvi kivonatot vagy hatósági bizonyítványt állítsanak ki. A 18. §-ban feltüntetett személy részére külön jogszabály szerint1e) az elektronikus anyakönyvből anyakönyvi kivonat vagy hatósági bizonyítvány az elektronikus anyakönyvön keresztül elektronikus formában is kiadható.
Az e törvény szerinti személyesadat-kezelésre a személyes adatok védelméről szóló általános jogszabály vonatkozik.
Az elektronikus anyakönyvi szolgáltatások biztosítása során az anyakönyvi hivatalok, a járási hivatalok, a bíróságok és más állami szervek, az orvosok, az egyházi és vallási közösségek szervei késedelem nélkül kötelesek együttműködni a minisztériummal.
Az elektronikus anyakönyvi rendszerre csatlakozott anyakönyvi hivatalok jegyzékét a minisztérium a webhelyén és a központi közigazgatási portálon teszi közzé.
Az anyakönyv vezetésére a község polgármestere anyakönyvvezetőt és helyettes anyakönyvvezetőt nevez ki; ha az ellátandó feladatok mennyisége szükségessé teszi, a polgármester vezető anyakönyvvezetőt és további anyakönyvvezetőket nevez ki (a továbbiakban „anyakönyvvezető“).
Anyakönyvvezető olyan nagykorú, büntetlen előéletű2a) szlovák állampolgár lehet, aki letette az előírt anyakönyvvezetői szakvizsgát, és esküt tett.
Matrikár skladá do rúk starostu obce sľub tohto znenia: „Sľubujem, že budem verný Slovenskej republike a budem zachovávať jej zákony a vykonávať všetky povinnosti spojené s vedením matrík podľa svojho najlepšieho vedomia a svedomia. Zachovám mlčanlivosť o všetkých skutočnostiach, o ktorých sa pri svojej úradnej činnosti dozviem.“.
Az anyakönyvvezető a polgármester kezéhez a következő esküt teszi: „Fogadom, hogy a Szlovák Köztársasághoz hű leszek, törvényeit megtartom, az anyakönyvvezetéssel kapcsolatos kötelességeimet lelkiismeretem és legjobb tudásom szerint végzem. A hivatali tevékenységem során tudomásomra jutott tényekkel kapcsolatban titoktartási kötelezettségemet megtartom.“
Az anyakönyvvezető a minisztérium által szervezett rendszeres szakmai továbbképzésen köteles gyarapítani tudását. A község az anyakönyvvezető számára köteles lehetővé tenni a továbbképzésen való részvételt. A továbbképzésen kötelesek részt venni a járási hivatalok anyakönyvi felügyeletet ellátó alkalmazottai is. A járási hivatal az érintett alkalmazottak számára köteles lehetővé tenni a továbbképzésen való részvételt.
Ha az anyakönyvvezető vagy a helyettese nem képes ellátni az anyakönyv vezetésével kapcsolatos feladatokat, az államigazgatási feladatok rendes ellátása érdekében a község az illetékes járási hivatallal együttműködve megteszi a megfelelő intézkedéseket.
A házasságkötésnél közreműködő anyakönyvvezető a ruházkodással és az igényes külső megjelenés biztosításával járó megnövekedett kiadásai fedezésére pénzbeli hozzájárulásban részesül.
Anyakönyvi irattár
Az anyakönyvi hivatal irattárat vezet. Az anyakönyvi irattárat az anyakönyvi bejegyzéshez, az utólagos bejegyzéshez és az utólagos feljegyzéshez vagy azok módosításához szükséges anyakönyvi alapiratok alkotják. Az adott naptári év alapiratait tartalmazó irattárat az anyakönyvi hivatalban kell elhelyezni, az anyakönyvi hivatal legkésőbb a következő év február 28-ig átadja azt a járási hivatalnak.
A járási hivatal az anyakönyvi irattárat az egyéb írásos dokumentumoktól elkülönítve tárolja, és gondoskodik annak aktualizálásáról, védi azt a megsemmisüléstől, a megrongálódástól és a benne szereplő adatokkal való visszaéléstől. Az utolsó bejegyzés időpontjától számított 100 év elteltével a járási hivatal az anyakönyvi irattárat átadja az illetékes állami levéltárnak.
A születést vagy a halálesetet az az illetékes anyakönyvi hivatal jegyzi be a születési, illetve a halotti anyakönyvbe, amelynek működési területén az adott személy született vagy elhalálozott. Ha a születési vagy halálozási hely nem megállapítható, az eseményt az az anyakönyvi hivatal jegyzi be, amelynek működési területén az újszülöttet vagy a holttestet megtalálták.
Ha a születés vagy a haláleset járművön történt, az eseményt az az anyakönyvi hivatal jegyzi be, amelynek működési területén az újszülöttet vagy a holttestet a járműről leemelték.
Szlovák állampolgárt holttá nyilvánító bírósági határozat bejegyzésére a határozatot kiadó bíróság székhelye szerinti anyakönyvi hivatal az illetékes. Külföldi állampolgárt vagy állampolgárság nélküli (a továbbiakban: „hontalan“) vagy ismeretlen állampolgárságú, a haláleset idején a Szlovák Köztársaság területén lakóhellyel rendelkező személyt holtnak nyilvánító bírósági végzés bejegyzésére a pozsony-óvárosi anyakönyvi hivatal az illetékes.
Házasságkötés anyakönyvezésére az az anyakönyvi hivatal az illetékes, amelynek működési területén a házasságkötés történt.3)
Az anyakönyvi bejegyzéseket államnyelven kell teljesíteni.4)
Anyakönyvi bejegyzések
A születési anyakönyvbe a következő adatokat kell bejegyezni:
a gyermek születési ideje (nap, hónap, év) és helye, többes szülés esetén a születés sorrendje,
a gyermek utóneve,5) családi neve, neme és személyi száma,
a gyermek szüleinek utóneve,6) családi neve, születési családi neve, születési ideje (nap, hónap, év) és helye, személyi száma, állampolgársága, lakóhelye,
eltérő családi nevet viselő vagy házasságban nem élő szülők esetében a szülők megállapodása szerinti családi név, esetleg a bírósági határozattal megállapított családi név,
az anyakönyvi bejegyzés ideje (nap, hónap, év).
A születési anyakönyvbe történő bejegyzés céljából mind az élve, mind a halva született gyermek születését be kell jelenteni.
A születést a szülésnél közreműködő vagy a szülés utáni ellátást végző orvos köteles az anyakönyvi hivatalnak bejelenteni; egyéb esetekben ezt valamelyik szülőnek kell megtennie. A bejelentésre kötelezett személy legkésőbb a szülést követő három munkanapon belül köteles a bejelentést megtenni. Az anya a bejelentési kötelezettségnek e határidő után is eleget tehet, amint képes azt megtenni. Külön jogszabály szerint6a) kell eljárni, ha hiányos, pontatlan vagy határidőn túli bejelentés miatt az anya személyével kapcsolatban kétely merül fel.
Születés szóbeli bejelentésekor a bejelentőnek igazolnia kell személyazonosságát. Ha a bejelentő néma vagy siketnéma, vagy a bejelentést az anyakönyvvezető által nem ismert nyelven teszi, tolmács jelenléte szükséges; ha ezt a feladatot nem hiteles tolmács látja el, a tolmácsként közreműködő személy az anyakönyvvezető előtt külön jogszabály7) szerinti esküt tesz. A tolmácsolás tényét és a tolmács adatait be kell jegyezni a születési anyakönyvbe.
Ha az anya a szülést követően a gyermeket egészségügyi intézményben hagyta, egyúttal a szüléssel kapcsolatban írásban kérte saját személyes adatainak zárt kezelését7a), a gyermeket a szülésnél közreműködő orvos bejelentése alapján anyakönyvezik; a bejelentést legkésőbb azon a napon kell megtenni, amikor az anyát az egészségügyi intézményből elbocsátják, a bejelentésben az (1) bekezdés a) pontja szerinti adatokat és a gyermek nemét kell feltünteni.
Ha a gyermeket nyilvános inkubátorban7b) hagyták, anyakönyvezése a kórház azon újszülöttgyógyász szakorvosának vagy csecsemő- és gyermekgyógyász szakorvosának bejelentése alapján történik, aki őt az inkubátorban való megtalálását követően ellátta. A bejelentést legkésőbb a gyermeknek a nyilvános inkubátorban történt megtalálását követő három munkanapon belül kell elküldeni az anyakönyvi hivatalnak; a bejelentésnek az alábbi adatokat kell tartalmaznia: a gyermek megtalálásának ideje (nap, hónap, év) és helye, a gyermek neme és feltételezett születési ideje; ez utóbbi esetben fel kell tüntetni legalább a hónapot.
Ha olyan gyermeket kell anyakönyvezni, akinek a születési idejét nem sikerült pontosan meghatározni, de az orvos a (6) bekezdés szerint legalább a gyermek születési hónapját meghatározta, az anyakönyvi hivatal a születés napjaként a hónap utolsó napját jegyzi be.
A házassági anyakönyvbe a következő adatokat kell bejegyezni:
a házasságkötés ideje (nap, hónap, év) és helye,
a férj és a feleség (a továbbiakban: „házasfelek“) utóneve6), családi neve, születési családi neve, születési ideje (nap, hónap, év) és helye, személyi száma, korábbi személyi állapota,
a házasfelek szüleinek utóneve,6) családi neve, születési családi neve, születési ideje (nap, hónap, év) és helye,
a házasfelek megállapodása a házassági névviselésről és közös gyermekeik családi nevéről; a megállapodás szerinti családi nevet8) hímnemű és nőnemű alakban is fel kell tüntetni.
a házasfelek állampolgársága,
a tanúk utóneve és családi neve, személyi száma,
A halotti anyakönyvbe a következő adatokat kell bejegyezni:
a haláleset ideje (nap, hónap, év) és helye,
az elhalt személy utóneve6), családi neve, születési családi neve, lakóhelye, születési ideje (nap, hónap, év) és helye, neme, személyi száma és állampolgársága,
A halálesetet a halottvizsgálatot végző orvos haladéktalanul, legkésőbb azonban a halottvizsgálatot követő három munkanapon belül köteles bejelenteni az anyakönyvi hivatalnak. A halotti anyakönyvbe bejegyzendő egyéb adatokat a temetést intéző személy jelenti be az anyakönyvi hivatalnak legkésőbb öt munkanapon belül azt követően, hogy a halálesetről tudomást szerzett; a bejelentést a lakóhelyén működő anyakönyvi hivatalban is megteheti. A halotti anyakönyvbe bejegyzik a holtnak nyilvánító bírósági végzést is. A halva született gyermeket a halotti anyakönyvbe nem jegyzik be.
Talált holttest esetében - ha az orvos a haláleset pontos idejét nem állapította meg, de legalább a hónapot meghatározta - az anyakönyvi hivatal a haláleset idejeként a hónap utolsó napját jegyzi be a halotti anyakönyvbe; ha az orvos csak az évet határozta meg, akkor az anyakönyvi hivatal a haláleset idejeként az év utolsó napját jegyzi be.
A szlováktól eltérő nemzetiségű nő családi nevét a nemre utaló szlovák végződés nélkül kell bejegyezni,
ha nőnemű gyermek családi nevének a 13. § (1) bek. szerinti anyakönyvezésekor a szülők9) kérik vagy külön jogszabály9a) szerinti örökbefogadás esetén az örökbefogadott gyermek családi nevének anyakönyvezésekor az örökbefogadó szülők kérik,
ha a házasságkötés 14. § szerinti anyakönyvezésekor a nő kéri,
ha családi nevének külön törvény szerinti10) megváltoztatásáról szóló döntésének bejegyzése kapcsán nő kéri.
Ha a születést, a házasságkötést vagy a halálesetet nem anyakönyvezik az arra megszabott határidőn belül, akkor azt utólagosan kell bejegyezni. Az utólagos bejegyzés hivatalból történik.
17a. §
Az anyakönyvvezető az alapiratok benyújtását követően haladéktalanul teljesíti a bejegyzést az anyakönyvbe; ha szükség van a bejegyzendő adatok beszerzésére, az anyakönyvvezető a bejegyzést a születés, a házasságkötés vagy a haláleset bejelentését követő két hónapon belül teljesíti.
Az anyakönyvbe történő betekintés és az anyakönyvi kivonat
Az anyakönyvi hivatal anyakönyvi kivonatot állít ki, vagy az anyakönyvvezető jelenlétében lehetővé teszi az anyakönyvbe történő betekintést és arról jegyzet készítését az alábbiak számára:
a bejegyzéssel érintett személy vagy annak családtagja,
a bejegyzéssel érintett személy meghatalmazott képviselője, miután bemutatta az érintett személy hitelesített aláírásával ellátott meghatalmazást,
a külön törvény szerint10a) jogerős bírósági döntés alapján a gyermeket befogadó helyettes szülő,
a külön törvény szerint az illetékes hatóság jogerős döntése alapján a gyermekről ideiglensen gondoskodó személy,10b)
jogerős bírósági döntés alapján a gyermekről nevelőszülőként gondoskodó személy,10c)
a gyermekről személyesen gondoskodó gyám,10d)
a bíróság által kijelölt gondnok,10e)
hivatalos célokra állami szervek, községek és más intézmények, ha arról külön jogszabály11) úgy rendelkezik.
E törvényben családtagnak minősül a házastárs, a szülő, a gyermek, az unoka, a testvér és annak gyermeke, valamint jogos érdek igazolása esetén más közeli hozzátartozó.12)
Ha nemzetközi szerződés másként nem rendelkezik, a külföldi felhasználás céljából kiállított anyakönyvi kivonatot a járási hivatal hitelesíti.
Örökbefogadás esetén az anyakönyvi hivatal csak az örökbefogadó, valamint a nagykorúvá válást követően az örökbefogadott számára teszi lehetővé az örökbefogadást rögzítő anyakönyvi bejegyzésbe történő betekintést és arról jegyzet készítését.
Anyakönyvi másolat csak hivatalos célokra közhatalmi szervek számára állítható ki.
A születési anyakönyvből készített hivatalos kivonat (a továbbiakban: “születési anyakönyvi kivonat”) az alábbiakat tartalmazza:
az okirat megnevezése és a kiállító anyakönyvi hivatal megnevezése,
a gyermek születési ideje (nap, hónap, év) és helye, a gyermek személyi száma,
a gyermek utóneve5) és családi neve,
a gyermek neme,
a szülők utóneve6), családi neve, születési családi neve, születési ideje és helye, állampolgársága, személyi száma,
a születési anyakönyvi kivonat kiállításának ideje (nap, hónap, év), a jogosult személy utóneve és családi neve, beosztása és aláírása, az anyakönyvi hivatal hivatalos bélyegzőjének lenyomata.
A házassági anyakönyvből készített hivatalos kivonat (a továbbiakban: “házassági anyakönyvi kivonat”) az alábbiakat tartalmazza:
a házasfelek utóneve6) és családi neve, esetleg születési családi neve, személyi száma,
a házasfelek születési ideje (nap, hónap, év),
a házasfelek szüleinek utóneve6) és családi neve, esetleg születési családi neve,
a házasfelek megállapodása a házassági névviselésről és közös gyermekeik családi nevéről; a megállapodás szerinti családi nevet hímnemű és nőnemű alakban is fel kell tüntetni.
a házassági anyakönyvi kivonat kiállításának ideje (nap, hónap, év), a jogosult személy utóneve és családi neve, beosztása és aláírása, az anyakönyvi hivatal hivatalos bélyegzőjének lenyomata.
Ha a szlováktól eltérő nemzetiségű személy utónevét 1993. december 31-ét megelőzően nem anyanyelvű, hanem szlovák nyelvű formában anyakönyvezték, akkor az érintett személy írásos kérelme alapján az anyakönyvi kivonatban az utónevét az anyanyelvén, latin betűvel tüntetik fel; ezt a tényt az anyakönyvben feljegyzés formájában rögzítik. A kérelemben a kérelmezőnek nyilatkoznia kell a nemzetiségéről. Minden további anyakönyvi kivonatot és hatósági bizonyítványt ezzel a névalakkal kell kiállítani.
Ha egy személy utónevét a szlováktól eltérő nyelven anyakönyvezték, és a későbbi anyakönyvi kivonatot szlovák nyelvű névalakkal állították ki, az érintett személy kérheti az eredeti névalakot tartalmazó kivonat kiállítását. Az anyakönyvi hivatal ennek a kérésnek köteles eleget tenni.
A halotti anyakönyvből készített hivatalos kivonat (a továbbiakban: “halotti anyakönyvi kivonat”) az alábbiakat tartalmazza:
a haláleset ideje (nap, hónap, év) és helye, az elhalt személy személyi száma; talált holttest esetében az elhalálozás hónapjának utolsó napja, ha az orvos csak a hónapot határozta meg, vagy az elhalálozás évének utolsó napja, ha az orvos csak az évet határozta meg.
az elhalt személy utóneve6) és családi neve, esetleg születési családi neve,
az elhalt személy neme és lakóhelye,
az elhalt személy születési ideje (nap, hónap, év) és helye,
a halotti anyakönyvi kivonat kiállításának ideje (nap, hónap, év), a jogosult személy utóneve és családi neve, beosztása és aláírása, az anyakönyvi hivatal hivatalos bélyegzőjének lenyomata.
Az érintett nő írásbeli kérelmére a születési vagy házassági anyakönyvi kivonatában a családi nevét a nemre utaló szlovák végződés nélkül tüntetik fel; ezt a tényt az anyakönyvben feljegyzés formájában rögzítik. Minden további anyakönyvi kivonatot és az anyakönyi adatokról kiállított hatósági bizonyítványt ezzel a névalakkal kell kiállítani. Az első mondat szerinti kérelmet az anyakönyvi irattárban kell elhelyezni.
Kiskorú személy esetében a (3), (4) és (6) bekezdések szerinti kérelmet a szülők nyújthatják be.
Az utónév és a családi név (3), (4) és (6) bekezdések szerinti módosított alakjának az anyakönyvi kivonatban történő feltüntetésére nem vonatkoznak az utónév és a családi név megváltoztatását szabályozó külön törvényi rendelkezések10), ez az eljárási cselekmény külön törvény13) szerint illetékmentes.
Külön törvény szerinti névváltoztatási kérelemnek10) minősül az az eset, ha az érintett személy - miután a (3), (4) és (6) bekezdések vagy a 16. § szerinti jogát korábban már érvényesítette - olyan anyakönyvi kivonatot kérelmez, amelyben a női családi neve a nemre utaló szlovák végződéssel ellátott alakban szerepel.
Ha az elhalt személy utónevét a szlováktól eltérő nyelven anyakönyvezték, és a későbbi anyakönyvi kivonatokban utóneve szlovák alakban szerepel, az elhalt személy családtagjainak – házastársának, gyermekeinek, ezek hiányában szüleinek - kérelmére az anyakönyvi hivatal az eredeti névalakot tartalmazó anyakönyvi kivonatot állít ki.
Az anyakönyvi hivatal eredeti névalakot tartalmazó anyakönyvi kivonatot állít ki abban az esetben is, ha a bejegyzéssel érintett személy vagy annak családtagja igazolja, hogy a szlovák névalak anyakönyvezésére utólagosan, az érintett személy beleegyezése nélkül került sor.
Külföldön kiállított okmányok alapján történő anyakönyvezés
Az anyakönyvi hivatal külföldi hatóság vagy bíróság határozata alapján csak a járási hivatal hozzájárulásával teljesít bejegyzést az anyakönyvbe, illetve módosítja az anyakönyvi bejegyzést.
Ha 18 évesnél idősebb szlovák állampolgárt külföldön, az ottani jogszabályok szerint fogadnak örökbe, ezt a tényt nem jegyzik be az anyakönyvbe.
Ha 18 évesnél idősebb külföldi személyt a származási országa jogszabályai alapján fogadnak örökbe, ezt a tényt akkor jegyzik be az anyakönyvbe, ha szlovák állampolgárral él házasságban, és az örökbefogadás következtében az érintett szlovák állampolgár családi neve is megváltozik.
Ha kiskorú külföldi személyt szlovák állampolgár fogad örökbe az örökbefogadás tényét bejegyzik az anyakönyvbe akkor is, ha ez az örökbefogadott származási országának jogrendje alapján történik.
Ha külföldi személy a Szlovák Köztársaság területén születik vagy köt házasságot, a születés vagy a házasságkötés anyakönyvezésével egyidejűleg az anyakönyvvezető az anyakönyvi adatok cseréje céljából születési vagy házassági anyakönyvi kivonatot állít ki, feltéve, hogy az érintett személy állampolgársága szerinti állammal nemzetközi egyezmény vagy a viszonosság elve alapján az anyakönyvi kivonatok kölcsönös cseréjére kerül sor.
Ha külföldi személy a Szlovák Köztársaság területén elhalálozik, a haláleset tényéről az anyakönyvi hivatal a halotti anyakönyvbe történt bejegyzést követően mindig értesíti az érintett állam szlovákiai külképviseletét. Amennyiben az érintett államnak a Szlovák Köztársaságban nincs külképviselete, az anyakönyvi hivatal a külföldi személy elhalálozásáról a Szlovák Köztársaság Külügyminisztériumát tájékoztatja.
22a. §
Nem anyakönyvezhető a Szlovák Köztársaság jogrendjével ellentétes házasságkötés. Az ilyen bejegyzés a teljesítés napjától érvénytelen.
Speciális anyakönyv
A speciális anyakönyvben anyakönyvezik a szlovák állampolgár születését, házasságkötését vagy halálesetét, ha az
idegen állam területén,
a Szlovák Köztársaság külképviseletén,
a Szlovák Köztársaság területén kívül hajón vagy repülőgépen,
území nepatriacom žiadnemu štátu, sa zapisujú do osobitnej matriky.
egy államhoz sem tartozó, uratlan területen történt.
Az (1) bekezdés szerinti bejegyzés írásos kérelem alapján történik; a kérelemhez csatolni kell a speciális anyakönyvbe történő bejegyzéshez szükséges, a (4) bekezdés szerinti okmányokat.
A (2) bekezdés szerinti kérelem
az állampolgár lakóhelye szerint illetékes anyakönyvi hivatalban,
az állampolgár utolsó lakóhelye szerinti anyakönyvi hivatalban, vagy
a Szlovák Köztársaság területén lakóhellyel nem rendelkező állampolgár esetében bármelyik anyakönyvi hivatalban benyújtható.
Az anyakönyvi bejegyzés a következő iratok alapján történik: a külföldi állam által kiállított születési, házassági vagy halotti anyakönyvi kivonat, szlovák állampolgárságot igazoló okmány, külképviselet vagy anyakönyvi hivatal által a születésről, a házasságkötésről vagy az elhalálozásról teljesített bejegyzés, vagy az anyakönyvi eseményt igazoló más okirat vagy dokumentum. Holtnak nyilvánító hatályos bírósági végzés a fenti módon nem helyettesíthető.
Az anyakönyvi bejegyzést a kérelemnek a speciális anyakönyvi hivatalba történt kézbesítése napjától számított legkésőbb három hónapon belül kell teljesíteni. Indokolt esetben a határidő legfeljebb további három hónappal meghosszabbítható. A határidő meghosszabbításáról és annak okairól a bejegyzés kérelmezőjét írásban kell értesíteni.
Nem jegyzik be a speciális anyakönyvbe az 1949. december 31. előtt történt anyakönyvi eseményt, ha azt a Szlovák Köztársaságban vagy a Cseh Köztársaságban az akkori jogszabályokkal összhangban már bejegyezték.
Ha külön jogszabály értelmében az (1) bekezdés szerinti születés, házasságkötés vagy elhalálozás tényét anyakönyvi kivonattal kell igazolni, e tények igazolása a speciális anyakönyvből készített anyakönyvi kivonattal történik.
A Cseh Köztársaság területén 1992. december 31-éig bekövetkezett, szlovák állampolgárokat érintő anyakönyvi eseményekről készített anyakönyvi kivonatok a Szlovák Köztársaságban közokiratnak minősülnek. Az ezekben feltüntetett anyakönyvi eseményeket nem kell a speciális anyakönyvbe bejegyezni. Szlovák állampolgár kérelmére azonban a speciális anyakönyvet vezető szerv az ilyen bejegyzést köteles teljesíteni.
A speciális anyakönyvet a minisztérium vezeti.
A bíróságoknak és más állami szerveknek, az anyakönyvi hivataloknak, az egyháznak14), valamint az orvosoknak tájékoztatási kötelezettségük van az illetékes anyakönyvi hivatallal szemben mindazokról a határozatokról, megállapodásokról, egyetértő nyilatkozatokról vagy más tényekről, amelyek valamely személy személyi állapotára, utónevére vagy családi nevére hatással vannak, és amelyek alapul szolgálnak az anyakönyvi bejegyzéshez, annak módosításához vagy törléséhez.
Az anyakönyv pótlása
Elveszett, megsemmisült vagy használhatatlanná vált anyakönyv esetén az anyakönyvi hivatal gondoskodik annak pótlásáról
az anyakönyvi irattár alapján,
az 1958. december 31-ig vezetett anyakönyvek esetében a másodpéldánynak első példánnyá minősítésével, egyúttal a járási hivatallal együttműködve gondoskodik új másodpéldány elkészítéséről.
Ha az anyakönyvi irattár sem marad fenn, az anyakönyvi hivatal az anyakönyv pótlásáról más közokiratok, illetve egyéb hiteles dokumentumok alapján gondoskodik.
Anyakönyvi bejegyzés módosítása
Ha e törvény másképp nem rendelkezik, az anyakönyvi hivatal az anyakönyvi bejegyzések módosítását, az utólagos bejegyzéseket és utólagos feljegyzéseket, valamint azok javítását közokiratok, más hivatalos iratok vagy írásos bejelentés alapján teljesíti.
A Szlovák Köztársaság állampolgára legkésőbb hét nappal a házasságkötést megelőzően az illetékes anyakönyvi hivatalnak az alábbi iratokat nyújtja be:
állampolgárságot igazoló okmány,
özvegy esetében az elhalt házastárs halotti anyakönyvi kivonata, esetleg a megszűnt házasságot igazoló házassági anyakönyvi kivonat is, elvált személy esetében a jogerős bontóítélet vagy a házasságot érvénytelenné nyilvánító jogerős bírósági ítélet,
a személyi számot igazoló okmány,15)
a személyazonosságot igazoló irat.
Az (1) bekezdés b), c), e) és f) pontjában felsorolt iratok helyett érvényes személyi igazolvány bemutatásával vagy elektronikus személyazonosító igazolvánnyal14a) online is igazolhatja személyazonosságát az érintett személy.
A külföldön lakóhellyel rendelkező szlovák állampolgár az (1) bek. c) pontja szerinti irat esetében a külföldi állam illetékes szerve által kiállított iratot nyújtja be; az (1) bek. b) pontja szerinti irat érvényes szlovák útlevéllel is helyettesíthető.
Ha 16 évesnél idősebb kiskorú személy vagy korlátozottan cselekvőképes személy kíván házasságot kötni, az (1) bek. a)-c) és e) pontjaiban feltüntetett iratokon kívül a házasságkötést engedélyező jogerős bírósági határozatot is be kell nyújtania.
A házasságkötés előtt a férfi és a nő (a továbbiakban „házasulók”) az előző bekezdésekben feltüntetett iratok benyújtásán kívül kitöltik az előírt nyomtatványt; indokolt esetben ezt egyikük is megteheti. Ha a házasságkötés egyházi szerv előtt történik, a kitöltött nyomtatványt az anyakönyvi hivatal hitelesíti, és a házasulók juttatják el azt az illetékes egyházi szervnek.
A házasságkötésről jegyzőkönyv készül. A házasságkötési jegyzőkönyv a következőket tartalmazza:
a házasulók utóneve és családi neve, személyi száma és aláírása,
a tanúk utóneve és családi neve, személyi száma és aláírása,
a házasságkötés ideje és helye,
polgári házasságkötés esetén az eskető és az anyakönyvvezető utóneve és családi neve, aláírása,
egyházi házasságkötés esetén az eskető és a jegyzőkönyvvezető utóneve és családi neve, aláírása,
a házasulók megállapodása a házassági névviselésről,
ha a házasságkötéshez tolmácsra van szükség, a tolmács7) utóneve, családi neve és aláírása, hiteles tolmács közreműködése esetén a hivatalos bélyegzőjének lenyomata is,
az esketést végző szerv hivatalos bélyegzőjének lenyomata.
A házasságkötési jegyzőkönyvet az esketést végző egyházi szerv a házasságkötéstől számított három munkanapon belül köteles az illetékes anyakönyvi hivatalnak eljuttatni. Az anyakönyvi hivatal a házasságot az (1)-(5) bekezdések szerinti iratok és a házasságkötési jegyzőkönyv alapján jegyzi be a házassági anyakönyvbe.
Az (1) bek. a) és d) pontjai szerinti iratot nem kell bemutatni, ha az anyakönyvi hivatal csatlakozott az elektronikus anyakönyvi rendszerhez, és az elektronikus anyakönyv hivatalos elektronikus iratként tartalmazza az adott iratot.15a)
Ha megalapozott kétség merül fel azzal kapcsolatban, hogy a házasságkötés külön jogszabályi rendelkezéssel15b) összhangban áll-e, az anyakönyvi hivatal a házasságkötésről tájékoztatja az illetékes bíróságot.
Ha külföldi személy a Szlovák Köztársaságban köt házasságot, legkésőbb 14 nappal a házasságkötést megelőzően az anyakönyvi hivatalnak az alábbi iratokat köteles benyújtani:
személyi állapotot igazoló okmány,
e) úmrtný list zomretého manžela alebo inú verejnú listinu potvrdzujúcu, že manželstvo zaniklo, ak ide o ovdoveného cudzinca,
özvegy külföldi személy esetében az elhalt házastárs halotti anyakönyvi kivonata vagy a házasság megszűnését igazoló egyéb közokirat,
elvált külföldi személy esetében a jogerős bontóítélet vagy a házasság jogerős felbontását igazoló egyéb közokirat,
személyazonosságot igazoló irat.
Az (1) bek. b) pontja szerinti irat hat hónapnál régebbi nem lehet.
A fenti rendelkezések nem érintik azokat az eseteket, amikor az említett iratok benyújtása alól külön törvényi rendelkezés mentesít.17)
(4) Ak má matričný úrad pochybnosti o správnosti alebo platnosti dokladov predložených cudzincom na uzavretie manželstva, požiada príslušný okresný úrad o ich preverenie; o preverení urobí okresný úrad záznam. Okresný úrad môže požiadať o stanovisko aj ministerstvo.
(4) Ha kétség merül fel a külföldi személy által a házasságkötés céljából benyújtott iratok helyességét vagy érvényességét illetően, az anyakönyvi hivatal ezek megvizsgálása ügyében az illetékes járási hivatalhoz fordul; a vizsgálatról a járási hivatal hivatalos feljegyzést készít. A járási hivatal a minisztérium állásfoglalását is kérheti.
Képviselő útján történő házasságkötés esetén az érintett személy külön törvény szerinti iratokat köteles benyújtani.18)
III . RÉSZ
Ha a házasulók egyike sem rendelkezik lakóhellyel a Szlovák Köztársaság területén, és az anyakönyvi hivatal illetékessége nem állapítható meg külön jogszabályi rendelkezések szerint18a), a házasulók bármely anyakönyvi hivatalban házasságot köthetnek.
Az anyakönyvi hivatalok tevékenysége felett a járási hivatalok és a minisztérium gyakorolnak felügyeletet.
A járási hivatal az illetékességi területén működő anyakönyvi hivatalokban az anyakönyvi irattár alapján legalább évente egyszer ellenőrzi az anyakönyvek vezetését, és intézkedést rendel el a hiányosságok megszüntetése érdekében.
A minisztérium ellenőrzi az anyakönyvek vezetését és irányítja a járási hivatalok ellenőrző tevékenységét.
Az (1)-(3) bekezdések szerinti ellenőrző tevékenységre külön törvény 18b) nem vonatkozik.
31a. §
Az e törvény szerinti eljárásokra a közigazgatási eljárásokat szabályozó törvény rendelkezései 18c) nem vonatkoznak.
Az anyakönyvi vagy az irattári bejegyzéseket érintő, az állami szervekkel, a községekkel és egyéb intézményekkel szembeni adatszolgáltatási kötelezettségének az anyakönyvi hivatal külön törvények19) szerinti terjedelemben tesz eleget.
Gyermek örökbe fogadásával kapcsolatban az anyakönyvi hivatal külön törvény19a) szerinti terjedelemben szolgáltat adatot a minisztériumnak.
A regionális hatáskörű állami levéltárakban őrzött anyakönyvekben szereplő bejegyzésből az az anyakönyvi hivatal állít ki anyakönyvi kivonatot, amelynek illetékességi területén az adott levéltár vagy fióklevéltár székhelye található.
A Szlovák Köztársaság Belügyminisztériuma jogszabályban határozza meg azt, milyen összegű pénzbeli hozzájárulás nyújtható és milyen módon a házasságkötésnél közreműködő anyakönyvvezető számára a ruházkodással és az igényes külső megjelenés biztosításával járó megnövekedett kiadásai fedezésére. Hasonlóképpen szabályozza az anyakönyv vezetését, a születési, házassági és halotti anyakönyvbe teljesítendő bejegyzés módját, a speciális anyakönyv vezetését, az anyakönyvi kivonatok kiállítását, az anyakönyvi adatok külföldi hatóságokkal történő kölcsönös cseréjét, az anyakönyvvezetői szakvizsga letételének módját.
Az e törvény szerinti kötelezettségek [13.§, 15. § és 27.§ (7) bek.] vonatkozásában a kötelezettségszegés elbírálására külön jogszabályok20) vonatkoznak.
Az utónevet és a családi nevet latin betűvel kell az anyakönyvbe bejegyezni és az anyakönyvi kivonaton feltüntetni.
Az 1949. december 31-ig hatályos jogszabályok alapján kiállított anyakönyvi kivonatok (születési anyakönyvi kivonat, esetleg születési anyakönyvi kivonat és keresztlevél, házassági anyakönyvi kivonat, halotti anyakönyvi kivonat), illetve az e törvény hatályba lépéséig hatályos jogszabályok alapján kiállított anyakönyvi kivonatok továbbra is érvényben maradnak és közokiratnak minősülnek, amennyiben a bennük feltüntetett tényekben nem állt be változás.
Az anyakönyvi bejegyzések anyakönyvezése, módosítása vagy pótlása szempontjából bizonyító erejű közokiratnak minősülnek a külföldi bíróság vagy más illetékes szerv által kiállított, a kiállítás helyén közokiratnak minősülő iratok, feltéve, hogy megfelelő hitelesítéssel vannak ellátva; ha külön jogszabály vagy nemzetközi szerződés másként nem rendelkezik, ezeket az okiratokat külön jogszabály szerint21) elkészített szlovák nyelvű fordítással együtt kell benyújtani. A Cseh Köztársaságban kiadott, első mondat szerinti okiratokra a szlovák nyelvű fordítás csatolásának kötelezettsége nem vonatkozik.
Ha a személy utónevére, családi nevére, születésének, házasságkötésének, elhalálozásának idejére vagy személyi számára vonatkozó, az anyakönyvi kivonatban szereplő adatok nem felelnek meg a valóságnak, az illetékes anyakönyvi hivatal közokirat alapján kijavítja a bejegyzést, és új anyakönyvi kivonatot állít ki; erről a tényről a bejegyzéssel érintett személyt tájékoztatja.
Amennyiben az anyakönyvi kivonatokban a személyi állapotot igazoló adatok eltérnek az egyéb közokiratokban feltüntetett adatoktól, ellenkező bizonyíték hiányában az anyakönyvi kivonatokban szereplő adatok minősülnek helyesnek.
Ha e törvény úgy rendelkezik, hogy az anyakönyvbe bejegyzik a személyi számot, ez a rendelkezés a Szlovák Köztársaság állampolgáraira vonatkozik. Külföldire ez a rendelkezés csak abban az esetben vonatkozik, ha az illetékes hatóság15) az érintett személy számára személyi számot állapított meg.
E törvény alkalmazásában közokiratnak minősül a személyi állapotra vonatkozó tényt igazoló minden okirat, ha azt az arra jogosult szerv állította ki, és rendelkezik a jelen törvényben meghatározott alaki és tartalmi kellékekkel.
Az 1958. december 31-ig vezetett anyakönyvek és azok másodpéldányai, valamint a jelen törvény hatályba lépéséig hatályos külön jogszabályok szerinti okirattárak elhelyezésére a jelen törvény nem vonatkozik.
37a. §
Korábbi előírások alapján az anyakönyvi hivatalok székhelyén kívül létesített kirendeltségek változatlanul tovább működnek.
37b. §
Ha az állampolgár 23. § (1) bekezdése szerinti házasságkötését 2002. június 30-ig jegyezték be a speciális anyakönyvbe, és az állampolgár a házasságkötéskor közös családi névként felvette házastársa családi nevét, ugyanakkor a házasságkötés előtt viselt családi nevét is megtartotta, kérelmére mindkét családi nevét tartalmazó házassági anyakönyvi kivonatot állítanak ki.
37c. §
A 2015. október 1-től hatályos módosításokhoz kapcsolódó átmeneti rendelkezések
A 7. § 2015. október 1-től hatályos szövege csak az elektronikus anyakönyvi rendszerre történt csatlakozást követően vonatkozik az anyakönyvi hivatalokra.
Ha az anyakönyvi hivatal nem csatlakozott az elektronikus anyakönyvi rendszerre, az anyakönyvi kivonat vagy hatósági bizonyítvány kiállítása iránti kérelmet haladéktalanul továbbítja a helyileg illetékes anyakönyvi hivatalnak, és erről a kérelmezőt haladéktalanul tájékoztatja.
Ha az anyakönyvi eseményről nincs elektronikus bejegyzés, és az anyakönyvi hivatal csatlakozott az elektronikus anyakönyvi rendszerre, az anyakönyvi hivatal először rögzíti az anyakönyvi eseményt az elektronikus anyakönyvi rendszerben, és ezt követően állítja ki az anyakönyvi kivonatot vagy hatósági bizonyítványt.
A bíróságok, az orvosok, valamint az egyház nem kötelesek elektronikus formában rögzíteni az anyakönyvvel kapcsolatos hatósági cselekményeket, ha ez számukra műszaki okokból nem lehetséges.
az anyakönyvekről szóló 268/1949. sz. törvény,
az anyakönyvekről szóló 268/1949. sz. törvényt módosító 41/1993. sz. törvény,
az anyakönyvi ügyekkel kapcsolatos hatáskörváltozásról szóló 93/1958. sz. kormányrendelet,
az utónévről és a családi névről szóló 300/1993. sz. törvény 4. § (4) bek.
a 4/1991. sz. szövetségi belügyminisztériumi rendelettel módosított, az anyakönyvi törvény végrehajtásáról szóló 22/1977. sz. szövetségi belügyminisztériumi rendelet,
a helyi államigazgatási szervek rendszeréről szóló 472/1990. sz. törvény, C melléklet 7., 9–14. tételei, valamint E melléklet 62., 63., 69., 76–83. tételei.
E törvény 1995. január 1-jén lép hatályba, kivéve a 12.§, 16. §, 19. § (3), (5)–(7) bekezdésének rendelkezéseit, valamint a 38. § 4. pontját, amelyek 1994. június 1-jével lépnek hatályba.
Michal Kováč, s.k.
Ivan Gašparovič, s.k.
Jozef Moravčík, s.k.
A 154/1994. sz. törvény melléklete
AZ ANYAKÖNYVI HIVATALOK JEGYZÉKE
A szlovák állampolgárságról szóló 40/1993. sz. törvény.
A csehszlovák állampolgárság megszerzéséről és elvesztéséről szóló jogszabályokat módosító 88/1990. sz. törvény.
Az 515/2003 sz. törvénnyel módosított, a levéltárakról és irattárakról szóló 395/2002. sz. törvény.
A közhatalmi szervek elektronikus formában történő hatáskörgyakorlásáról szóló 305/2013. sz. törvény (e-Government törvény) 5. § (3) bek.
A közigazgatási informatikai rendszerekről és egyes törvények módosításától szóló 275/2006. sz. törvény 2. § (1) bek. q) pont.
275/2006. sz. törvény 2. § (1) bek. b) pont.
A közalkalmazottakról szóló 552/2003. sz. törvény 3. § (3) bek.
A családról és egyes törvények módosításáról szóló 36/2005. sz. törvény 4. §.
A Szlovák Köztársaság Alkotmánya, 6. cikk (1) bek.
Az utónévről és a családi névről szóló 300/1993. sz. törvény 2. § (1) bek.
300/1993. sz. törvény 3. §.
36/2005. sz. törvény 83. §.
Az igazságügyi szakértőkről, tolmácsokról és fordítókról, valamint egyes törvények módosításáról szóló 382/2004. sz. törvény.
Az egészségügyi ellátásokról, a kapcsolódó szolgáltatásokról, valamint egyes törvények módosításáról szóló 576/2004. sz. törvény 11. § (10) bek.
Az 538/2005. sz. törvénnyel módosított 576/2004. sz. törvény 11. § (11) bek.
300/1993. sz. törvény 4. §.
94/1963. sz. törvény 37. §.
A családról és egyes törvények módosításáról szóló 36/2005. sz. törvény 108. §.
300/1993. sz. törvény 6. §.
36/2005. sz. törvény 45. §.
§ 49 zákona č. 36/2005 Z. z
36/2005. sz. törvény 49. §.
36/2005. sz. törvény 48. §.
36/2005. sz. törvény 56. § (2) bek.
Polgári Törvénykönyv 27. § (2) bek.
Például az állami statisztikáról szóló 540/2001. sz. törvény.
Polgári Törvénykönyv 116. §.
36/2005. sz. törvény 3. és 4. §.
305/2013. sz. törvény 19. §.
Az 515/2003. sz. törvénnyel módosított, a személyi számról szóló 301/1995. sz. törvény.
305/2013. sz. törvény 3. §.
36/2005. sz. törvény 9-12. §.
36/2005. sz. törvény 7. §.
36/2005. sz. törvény 8. §.
A 36/2005. sz. törvény 4. § (1) bek.
Az államigazgatási ellenőrzésről szóló 10/1996. sz. törvény.
Például a 215/2004.sz. törvénnyel módosított 540/2001. sz. törvény, a biztosítási tevékenységről szóló 95/2002. sz. törvényt módosító és az egészségbiztosításról 580/2004. sz. törvény 23. § (6) bek., a társadalombiztosításról szóló 461/2003. sz. törvény, a lakcímbejelentésről és a Szlovák Köztársaság lakossági nyilvántartásáról szóló 253/1998. sz. törvény.
253/1998. sz. törvény 22. § b) pont.
A szabálysértésekről szóló 372/1990. sz. törvény.
382/2004. sz. törvény 21. és 23. §.